༄༅རྒྱ་གར་སྐད་དུ།དེ་བཏཱ་སཱུ་ཏྲ།བོད་སྐད་དུ།ལྷའི་མདོ།།སངས་རྒྱས་དང་།
བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།འདི་སྐད་བདག་གིས་ཐོས་པ་དུས་གཅིག་ན།བཅོམ་ལྡན་འདས་མཉན་ཡོད་ན་རྒྱལ་བུ་རྒྱལ་བྱེད་ཀྱི་ཚལ་མགོན་མེད་ཟས་སྦྱིན་གྱི་ཀུན་དགའ་ར་བ་ན་བཞུགས་ཏེ།དེ་ནས་མཚན་
མོ་མི་ཉལ་ཙམ་ན་ལྷ་མདོག་བཟང་པོ་ཞིག་བཅོམ་ལྡན་འདས་ག་ལ་བ་དེར་སོང་སྟེ་ཕྱིན་ནས།བཅོམ་ལྡན་འདས་ཀྱི་ཞབས་ལ་མགོ་བོས་ཕྱག་འཚལ་ཏེ།ཕྱོགས་གཅིག་ཏུ་འདུག་གོ།།དེ་ནས་ལྷ་དེའི་མཐུས་རྒྱལ་བུ་རྒྱལ་བྱེད་ཀྱི
ཚལ་ཐམས་ཅད་སྣང་བ་ཆེན་པོས་ཁྱབ་པར་གྱུར་ཏེ།།དེ་ནས་དེའི་ཚེ་ལྷ་དེས་ཚིགས་སུ་བཅད་པ་འདི་དགེ་གསོལ་ཏོ།།མཚོན་ཆ་རྣོན་པོ་དེ་གང་ལགས།།ཧ་ལ་ཧ་ལའི་དུག་གང་ལགས།།རབ་ཏུ་འབར་བའི་མེ་གང་ལགས
མུན་པ་རབ་གནག་དེ་གང་ལགས།།བཅོམ་ལྡན་འདས་ཀྱིས་བཀའ་སྩལ་པ།ཚིག་རྩུབ་མཚོན་ཆ་རྣོན་པ་ཡིན།།འདོད་ཆགས་ཧ་ལ་ཧ་ལའི་དུག།ཞེ་སྡང་རབ་ཏུ་འབར་བའི་མེ།།མུན་པ་རབ་གནག་མ་རིག་པའོ།།

ལྷས་གསོལ་པ།མི་ཡིས་ཟིན་པ་དེ་གང་ལགས།གང་འདིར་བོར་བདེ་གང་ལགས།།མི་ཤིགས་གོ་ཆ་ཅི་ཞིག་ལགས།།འདི་ན་མཚོན་དུ་ཅི་རྣོ་ལགས།
བཅོམ་ལྡན་འདས་ཀྱིས་བཀའ་སྩལ་པ།བདག་གིས་གང་བྱིན་ཟིན་པ་ཡིན།།ཁྱིམ་དུ་གང་བཞག་འདིར་པོར་ཡིན།།མི་ཤིགས་གོ་ཆ་བཟོད་པ་ཡིན།།འདི་ན་མཚོན་དུ་ཤེས་རབ་རྣོ།།ལྷས་གསོལ་པ།།རློམ་རྐུན་ཞེས་བགྱི་དེ
གང་ལགས།།དམ་པ་རྣམས་ཀྱི་ནོར་གང་ལགས།།ལྷ་དང་བཅས་པའི་འཇིག་རྟེན་ན།།བསྡུས་ཞེས་བགྱི་བ་གང་དག་ལགས།།བཅོམ་ལྡན་འདས་ཀྱིས་བཀའ་སྩལ་པ།རྣམ་རྟོག་ཆོམ་རྐུན་མཁས་པ་ཡིན།།ཚུལ་ཁྲིམས
དམ་པ་རྣམས་ཀྱི་ནོར།།གང་དག་ཚུལ་ཁྲིམས་ལོག་ལྟུང་བྱས།།དེ་དག་འཇིག་རྟེན་བསླུས་པ་ཡིན།།ལྷས་གསོལ་པ།བདེ་ཞེས་བགྱི་བ་དེ་གང་ལགས།།དབང་ཕྱུག་དམ་པ་དེ་གང་ལགས།།རྟག་ཏུ་རྣམ་པར་བརྒྱན་པ།
གྲང་།།མཐོ་བཙམས་གང་ལགས་བཀའ་སྩའུ་གསོལ།།བཅོམ་ལྡན་འདས་ཀྱིས་བཀའ་སྩལ་པ།འདོད་ཆུང་བདེ་བར་ཤེས་པར་བྱ།།ཆོག་ཤེས་དབང་ཕྱུག་དམ་པ་ཡིན།།ཁྲིམས་ལྡན་རྟག་ཏུ་རྣམ་པར་བརྒྱན།།ཚུལ་
ཁྲིམས་ཉམས་པ་མཐོ་བ་ཙམས་ཡིན།།ལྷས་གསོལ་པ།རྩ་ལག་མཉེས་གཤིན་དེ་གང་ལགས།།བསམ་པ་སང་བའི་དགྲ་གང་ལགས།།སྡུག་བསྔལ་མ་བཟོད་དེ་གང་ལགས།།མཆོག་ཏུ་བདེ་བ་དེ་གང་ལགས།།
བཅོམ་ལྡན་འདས་ཀྱིས་བཀའ་སྩལ་པ།རྩ་ལག་མཉེས་གཤིན་བསོད་ནམས་ཡིན།།སྡིག་པ་བསམ་བསྡང་པའི་དགྲ།།དམྱལ་བའི་སྡུག་བསྔལ་མི་བཟེད་པ།།ཕུང་པོ་མེད་པའི་བདེ་བའི་མཆོག།ལྷས་གསོལ་པ།

སྡུག་ལ་མི་ཕན་དེ་གང་ལགས།།ཕན་ཡང་མི་སྡུག་གང་ཞིག་ལགས།།གནོད་པ་བགྱིད་པའི་ནད་གང་ལགས།།སྨན་པའི་མཆོག་གཅིག་དེ་གང་ལགས།།བཅོམ་ལྡན་འདས་ཀྱིས་བཀའ་སྩལ་པ།འདོད་པ་སྡུག་ཀྱང་མི་ཕན་པ།།ཐར་པ་པན་ལ་མི་སྡུག་པ།
འདོད་ཆགས་གནོད་པ་མེད་པའི་ནད།།སྨན་པའི་མཆོག་གཅིག་སངས་རྒྱས་ཡིན།།ལྷས་གསོལ་པ།གང་གིས་འཇིག་རྟེན་འདི་བསྒྲིབས་ལགས།།གང་གིས་འཇིག་རྟེན་དབང་དུ་བགྱིས།།གང་གིས་མཛའ་བཤེས་འབྱེད་པར་བགྱིད།།ག་
གིས་མཐོ་རིས་མཆེ་མི་འགྱུར།བཅོམ་ལྡན་འདས་ཀྱིས་བཀའ་སྩལ་པ།མི་ཤེས་པས་ནི་འཇིག་རྟེན་བསྒྲིབས།།གཏི་མུག་གིས་ནི་དབང་དུ་བྱས།།ཞེན་པས་མཛའ་བཤེས་འབྱེད་པར་བྱེད།།ཆགས་པས་མཐོ་རིས་འགྲོ་མི་འགྱུར།།ལྷས་གསོལ
པ།གང་གིས་མཛའ་བཤེས་འཕེལ་བར་འགྱུར།།གང་གིས་དག་རྣམས་ཞི་བར་བགྱིད།།གང་གིས་མཐོ་རིས་འཐོབ་པར་བགྱིད།།གང་གིས་ཐར་པར་འགྲོ་བར་འགྱུར།།བཅོམ་ལྡན་འདས་ཀྱིས་བཀའ་སྩལ་པ།གཏོང་བས་མཛའ་བ་ཤེས
འཕེལ་བར་འགྱུར།།བྱམས་པས་དགྲ་རྣམས་ཞི་བར་བྱེད།།ཚུལ་ཁྲིམས་ཀྱིས་ནི་མཐོ་རིས་ཐོབ།།ཤེས་པས་ཐར་པར་འགྲོ་བར་འགྱུར།།ལྷས་གསོལ་པ།རྒྱལ་པོ་དང་ནི་ཆོམ་རྐུན་གྱིས།།ཤིན་ཏུ་བསྒྲིམ་པ་བགྱིས་གྱུར་ན།།སྐྱེས་པའམ་བུད་མེད་གང་གིའང
རུང་།།དབྲོག་པར་མི་ཚུགས་ཅི་ཞིག་ལགས།།བཅོམ་ལྡན་འདས་ཀྱིས་བཀའ་སྩལ་པ།།རྒྱལ་པོ་དང་ནི་ཆོམ་རྐུན་གྱིས།།ཤིན་ཏུ་བསྒྲིམ་པ་བྱས་གྱུར་ཀྱང་།།སྐྱེས་པའམ་བུད་མེད་གང་གིའང་རུང་།།དབྱིག་པར་མི་ཚུགས་ཚུལ་ཁྲིམས།སོ།།ལྷས་གསོལ་པ།
འཇིག་རྟེན་འདི་ནི་གང་གིས་འཆིང་།།གང་གིས་འཇིག་རྟེན་རྣམ་པར་གྲོལ།།གང་ཞིག་རྣམ་པར་སྤངས་པས་ན།།མྱ་ངན་འདས་ཞེས་བགྱི་བར་བགྱི།།བཅོམ་ལྡན་འདས་ཀྱིས་བཀའ་སྩལ་པ།འདོད་པས་འཇིག་རྟེན་འཆིང་བར་བྱེད།།འདོད་པ་མེད་པས་རྣམ་པར་གྲོལ།།།

༄སྲེད་པ་རྣམ་པར་སྤངས་པས་ན།།མྱ་ངན་འདས་ཞེས་བརྗོད་པ་ཡིན།།ལྷས་གསོལ་པ།རླུང་དམར་གྱིས་ཀྱང་མི་ཤིགས་ཤིང་།།ཞུགས་ཀྱིས་མི་འཚིག་དེ་ཅི་ལགས།།དོགས་གཏམ་པར་བགྱིད་པའི།།ཆབ་ཀྱིས་མི་འཕྲུལ་ཅི་ཞིག་ལགས།།བཅོམ་ལྡན
འདས་ཀྱིས་བཀའ་སྩལ་པ།།རླུང་དམར་གྱིས་ཀྱང་མི་ཤིགས་ཤིང་།།མེས་ཀྱང་མི་འཚིག་བསོད་ནམས་ཡིན།།ས་རྣམས་ཁེབས་པར་བྱེད་པ་ཡི།།རྒྱུས་ཀྱང་མི་འདལ་བསོད་ནམས་སོ།།ལྷས་གསོལ་པ།།སུ་ཞིག་ཤིན་ཏུ་བསླུས་གྱུར་ནས།།འཇིག་རྟེན་འདི་ནས་ཕ་རོལ་མཆིས།།ད་དུང
བདག་གི་དོགས་པ་འདི།།ཁྱོད་ཀྱིས་བསལ་བར་མཛད་པའི་རིགས།།བཅོམ་ལྡན་འདས་ཀྱིས་བཀའ་སྩལ་པ།།གང་གིས་ལོངས་སྤྱོད་ཡོད་བཞིན་དུ།།བསོད་ནམས་བསགས་པ་མ་བྱས་པ།།དེ་ནི་ཤིན་ཏུ་བསླུས་གྱུར་ནས།།འཇིག་རྟེན་འདི་ནས་ཕ་རོལ་སོང་།།ལྷས་གསོལ་པ།།འཇིགས
པ་ཀུན་ལས་འདས་གྱུར་ཅིང་།།རྒལ་བའི་འཇིག་རྟེན་མཐུ་ལྡན་པའི།།བྲམ་ཟེ་མྱ་ངན་ཡོངས་འདས་པར།།ཀྱེ་མ་བདག་གིས་རིང་ནས་མཐོང་།བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ནས་ལྷ་དེ་ཡི་རངས་ཏེ།བཅོམ་ལྡན་འདས་ཀྱི་ཞབས་ལ་མགོ་བོས་ཕྱག་འཚལ་ནས
རྗེས་སུ་ཡི་རངས་ཏེ་དེ་ཉིད་དུ་མི་སྣང་བར་གྱུར་ཏོ།།ལྷའི་མདོ་རྫོགས་སོ།།།།